過左午餐高峰時間，兩點幾都排哂長龍，真係好誇張！炙燒豚肉海苔味玉拉麵（$98）湯底好濃厚，味道唔太鹹。最好味莫過於果塊肥美既叉燒！🤤🤤🤤入口脂肪即溶，叉燒有嚼勁，幸福感滿瀉呀！拉麵麵條唔係好粗，不過麵幾彈牙，軟硬度適中，不錯！流心蛋一咬入面既蛋黃汁傾瀉，但又唔會太生，水準好高！沙律唐揚炸雞即叫即炸，雞皮好香脆，但唔會好油膩，罪惡感減少dd!而且炸雞加左沙律醬，味道酸酸地，清新開胃！餐後再叫枝三矢梳打，味道似檸檬梳打水。